《凝碧池侍宴看竞渡应制》
唐代·李怀远

上苑清銮路，高居重豫游。前对芙蓉沼，傍临杜若洲。

地如玄扈望，波似洞庭秋。列筵飞翠斝，分曹戏鹢舟。

湍高棹影没，岸近榜歌遒。舞曲依鸾殿，箫声下凤楼。

忽闻天上乐，疑逐海查流。

作者简介：李怀远，唐朝中宗时丞相，字广德，邢州柏仁（今河北邢台隆尧）人。生年不详，卒于唐中宗神龙二年（706年）八月。